**ACTA DE SESSIÓ ORDINÀRIA DEL CONSELL DE SERVEIS SOCIALS DE VILADECANS**

Sessió número: 1/2017

Caràcter: Sessió ordinària

Data: 20 de juny de 2017

Horari: de 18:00 a 20:20 h.

Lloc: Sala de Plens de l’Ajuntament de Viladecans

Assistents

|  | | | | |
| --- | --- | --- | --- | --- |
| **Cognom1** | **Cognom2** | **Nom** | **Institució-Entitat** | **Nom persona substituïda** |
| ALCARAZ | MONDRAGON | JOSEP | CAVIGA |  |
| ROYO | SALVADOR | LUIS | FAAVV | Substitueix a JOSE ANTONIO ANDRES MARTINEZ |
| ARCOS | RODRIGUEZ | MARIA JOSE | l’Àrea de empreses innovació i ocupació |  |
| CABEZA | BERMUDEZ | PILAR | Departament Serveis Socials |  |
| CAZORLA | MARCOS | ELENA | Departament Educació |  |
| GOMEZ | MONTERO | SILVIA | UGT |  |
| GONZALEZ | PEREZ | MARIA PURIFICACION | VSP |  |
| GONZALEZ | RICHARD | JOSEFA | Secretaria |  |
| GUIJARRO | MARGALEF | ANNA | Departament Serveis Socials |  |
| GUTIERREZ | ALEMANY | PERE | PSC |  |
| GUTIERREZ | SALGADO | DANIEL | Vicepresident |  |
| LEGARDA | FERNANDEZ | EVA | Departament Serveis Socials |  |
| LEON | HERNANDEZ | RAFAELA | Representant de famílies usuaris SS discapacitats |  |
| LLIGADAS | i MUÑOZ | BARBARA | ERC-AM |  |
| MARTIN | FIRVIDA | SONIA | Creu Roja |  |
| TINOCO | ORTIZ | JOSE GABRIEL | CCOO |  |
| RAMON | ESPEJO |  | GV-CAP | Substitueix a EDUARDO TOBARUELA SILVA |
| TORRES | GARCIA | CAROLINA | C's |  |
| TUGAS | LATORRE | MONTSERRAT | Associació Dones |  |
| VEGA | BAUTISTA | BARBARA | Departament Serveis Socials |  |

També assisteixen:

* IDOIA BAIXENCH RODRIGUEZ, assessora de Serveis Socials de Viladecans.
* ROSA GALLARDO ROMERO, directora de Serveis de l’Àmbit de Serveis a la Ciutadania de l’Ajuntament de Viladecans.

Convidats:

* ALBERT RODRÍGUEZ VILLARREAL, responsable de l’OLH (Oficina Local d’Habitatge de) de Viladecans.
* MERCÈ CIVIT ILLA, responsable del PLIS (Pla Local d’Inclusió Social) de Viladecans
* DANIEL TARRAGÓ, sociòleg i soci-director de NEÒPOLIS. Consultoria estratègica d’innovació social.

Excusa la seva absència:

ALICIA HERNANDEZ SANCHEZ representant de Càritas.

**Ordre del dia:**

1. Aprovació de l’acta de la sessió anterior.
2. Conferència sobre participació ciutadana, polítiques socials i lluita contra l’exclusió, a càrrec del senyor Daniel Tarragó sociòleg i soci-director de NEÒPOLIS. Consultoria estratègica d’innovació social.
3. Informació sobre les beques de menjador curs 2017-2018.
4. Atenció a l’exclusió residencial. Programa d’habitatge social.
5. Informació sobre el protocol de maltractament a la gent gran.
6. Altres informacions.

Es reuneixen els membres assistents al Consell de Serveis Socials Municipal per celebrar la primera sessió ordinària de l’any 2017.

Presideix la sessió el senyor DANIEL GUTIERREZ SALGADO, regidor de Serveis Socials i vicepresident del Consell.

El senyor DANIEL GUTIERREZ SALGADO, vicepresident del Consell informa que es modificarà l’ordre del dia de manera que la conferència del senyor Daniel Tarragó passarà a ser l’últim punt a tractar a de l’ordre del dia.

1. **Aprovació de l’acta de la sessió anterior.**

El senyor Daniel Gutierrez pregunta si algú té alguna cosa a dir abans d’aprovar l’acta de la sessió anterior. Ningú té cap cosa a dir i s’aprova.

1. **Informació sobre les beques de menjador curs 2017-2018.**

El senyor Daniel Gutierrez dona la paraula a la senyora Pilar Cabeza. Pilar Cabeza indica que donarà les dades del curs escolar que ja pràcticament ha finalitzat, ja que demà serà l’últim dia. Les dades són les següents:

Total beques sol·licitades al Consell Comarcal al juny de 2016: 930

* Beques Concedides pel Consell Comarcal: 547
  + Beques del 50%: 441
  + Beques del 100%: 63
* Beques Concedides per l’Ajuntament: 217
  + Beques del 50%: 115
  + Beques del 100%: 82
  + Beques per alumnes d’educació especial: 20

Els alumnes d’educació especial són aquells que necessiten un monitor de suport al menjador. L’ajuntament s’està ocupant de pagar la quantitat de 4,10 € per dia i nen per tal que aquests nens tinguin el suport que necessiten.

Aquest matí s’han presentat al Consell Comarcal les sol·licituds de beques de menjador del curs 2017/2018. En total han estat 944 sol·licituds.

El procediment de les beques de menjador és:

* El Consell Comarcal treu la convocatòria de beques al mes de maig.
* Les famílies tenen unes 3 setmanes per presentar les sol·licituds al centre escolar.
* El centre recull les sol·licituds i les porta a la OAC de l’Ajuntament de Viladecans on hi ha dues persones de Serveis Socials per fer la recepció de les sol·licituds.
* Posteriorment es porten les sol·licituds a la Torre del Baró on Educadors i Treballadors Socials fan una baremació social amb la documentació aportada per les famílies. Es mira si les famílies tenen una situació de risc i d’alt risc. Generalment els menors amb una situació més precària són els que tenen beca de 100%.
* Un cop baremades les sol·licituds un equip d’administratius se’n ocupen d’introduir les dades a un aplicatiu informàtic.
* Posteriorment es preparen totes les sol·licituds en caixes per enviar-les al Consell Comarcal. Amb els llistats corresponents.

Això suposa que com a Ajuntament suposa que durant unes 3 setmanes hi ha unes 15 persones dedicades en exclusiva a fer tota aquesta feina. Això suposa un cost econòmic important per l’Ajuntament.

Un cop presentades les sol·licituds el Consell Comarcal comprova les dades econòmiques amb l’agència tributària i al setembre abans del curs escolar ens informen de les beques que han estat concedides a cada municipi.

Un cop es saben les beques concedides Serveis Socials fa revisió dels menors que són atesos a Serveis Socials i que no tenen concedida beca per veure si, en cas necessari, es pot cobrir des de l’Ajuntament. Actualment l’Ajuntament està cobrint totes aquelles beques valorades pels professionals socials, en aquest sentit no hi ha hagut limitacions de pressupost.

1. **Atenció a l’exclusió residencial. Programa d’habitatge social.**

El senyor Daniel Gutierrez dóna la paraula al senyor Albert Rodríguez Villarreal director de l’OLH (Oficina Local d’Habitatge).

Albert Rodríguez Villarreal indica que farà un repàs a les dades de gestió de l’OLH del semestre que és una de les línees de treball que es gestiona des de la societat pública municipal Viurbana de la qual és el director. En concret presentarà les dades des de gener fins al 31 de maig.

Al darrer Consell de desembre es van presentar les línees del programa d’habitatge social que es va definir con una reprogramació de totes les línies de treball obertes des de l’Ajuntament i la societat municipal. Aquests últims mesos s’han posat al dia.

S’estava treballant en línies que anaven des de la rehabilitació d’habitatges fins a la lluita contra pèrdua de l’habitatge que és la línea que actualment ocupa més temps i esforços. Tenim un gran nombre de famílies amb un risc sever de pèrdua d’habitatge a les que s’està tractant de donar sortides.

Hi ha 5 línies estratègiques de les quals Albert Rodríguez en destaca dues:

* Mobilitzar recursos. Des d’habitatge buit de propietaris petits privats a afavorir també la coordinació amb la l’Agència d’Habitatge de Catalunya de la Generalitat i la col·laboració amb els API’s de la ciutat.
* Gestió de la convivència a les comunitats on hi ha ocupacions irregulars. Una cosa que abans era minoritària i molt puntual cada cop és més estructural.

Pel que fa a les dades, en el que portem d’any es constata que la càrrega de gestió cada cop va a més. S’han fet unes 4.500 atencions a l’oficina en aquests 5 mesos. Això, comptant que tenim al mig la Setmana Santa i altres festius, suposa una mitjana d’unes 1.000 atencions al mes.

Actualment s’estan atenent a unes 700 persones amb risc sever de pèrdua d’habitatge. Actualment no hi ha tants desnonaments per execució hipotecària perquè hi ha una moratòria del govern central i és difícil que les entintats desnonin. Ara el gran problema el tenim al lloguer i sobre tot en el desnonament en silenci que és aquell desnonament legal que es fa quan s’acaba un contracte de lloguer de 3 anys i l’arrendatari, tal i com marca la LAU (Llei de Arrendaments Urbans), pot al dia següent pujar el lloguer, per exemple, 150 o 200 € i la família s’ha d’anar perquè no pot pagar. D’aquesta manera famílies integrades al sistema acaben fora del sistema.

Tenim un enorme increment als últims mesos de persones inscrites al registre d’habitatge protegit de Protecció Oficial. Aquest és un registre únic de la Generalitat del qual nosaltres són alimentadors perquè tenim un conveni amb l’Agència d’Habitatge i d’aquesta manera la gent no hagi d’anar al carrer Aragó o al carrer Diputació. Tenim un pla d’habitatge de Catalunya que no ha revisat la situació de les famílies. Estem reproduint un model de protecció oficial que no dona resposta als casos d’emergència, però això és el que tenim i amb això treballem.

Pel que fa a l’intermediació hipotecària tenim un conveni amb la Diputació i amb la Generalitat amb ofideute. És un servei que es diu Servei d’Intermediació sobre el Deute Hipotecari amb el qual tenim actualment 440 atencions obertes.

La nova Llei d’Habitatge la 4/2016 de desembre de l’any passat prioritza la mediació anticipada. Quan abans actuem tots millor. La mediació anticipada dona resultats que no dona la mediació en situació extrema.

En el que portem d’any hem tingut 40 desnonaments amb data de llançament que és com es diu tècnicament. Els hem parat tots o bé ajornat. Això és possible gràcies a la feina que es fa des de l’equip tècnic de l’OLH i també per part de les plataformes cíviques i activistes amb les quals es col·labora. Això permet parar i ajornar els desnonaments i també pactar solucions transitòries que ens permetin anar frenant que la gent estigui al carrer.

Hem tramitat 565 expedients d’ajuts directes al pagament de lloguer a fons perdut. També hi ha els ajuts del Ministeri de Foment que dona la Generalitat i es gestionen a través de l’OLH.

Per últim en aquests 5 mesos hem tingut uns 25 expedients d’inspecció d’ocupació d’infrahabitatge. La gent està ocupant habitatges buits i ja no únicament de propietat de la banca. Ja tenim alguna ocupació de propietari privat o de multipropietari.

Per acabar dona una última dada important: La mitjana de lloguer a Viladecans és de 850 €/mes. Amb això és molt difícil fer res. La xifra oficial que dona l’INCASOL és de 616 €/mes en base a les fiances que es dipositen segons la Llei d’Arrendaments, però sabem que molts lloguers són irregulars, dupliquen o tripliquen fiances o inclús la mitjana que fa l’INCASOL es fa comptant els lloguers gestionats per la nostra borsa de manera que es baixa la mitjana però el mercat va per lliure. La realitat és que segons les estimacions de l’OLH la mitjana és de 850 €/mes. Estem parlant de pisos de la Montserratina, barri de Sales, Fleming, Poblat Roca, La Unión, La Riera... Són pisos de fa 30 o 40 anys dignes però antics. Els pisos dels últims 15 anys estarien en 1100, 1200 €/mes si en tenen de piscina 1250 €/mes. La dispersió del problema de Barcelona a arribat a Viladecans i a l’entorn. El lloguer d’habitacions a Viladecans està ja en 350 €/mes i a Barcelona en 600 €/mes. Aquesta és la realitat.

Pel que fa a les línies d’acció del programa d’habitatge social, Albert Rodríguez presenta les següents dades:

* Programa Borsa de mediació per al lloguer social: En aquests moments tenim 325 habitatges amb una mitjana 510, 520 €/mes. El problema és que quan es finalitza el contracte de 3 anys els propietaris treuen els habitatges de la borsa. Els propietaris confien en les garanties que donem nosaltres però la gent s’arrisca al mercat privat perquè poden cobrar fins a 300 € més que amb nosaltres.
* Programa Borsa d’Habitatge Social: 6 habitatges ocupats per famílies en risc d’exclusió social per motius residencials i 1, el primer, del programa de subvencions municipals per la rehabilitació que està en aquest moment en procés d’expedient.
* Programa d’Habitatges Compartits: 3 habitatges als quals viuen 11 famílies. No es tracta de sobreocupació. Són pisos grans i es tracta de famílies monoparentals i nuclears. Possiblement incorporaren un quart habitatge en breu.
* Programa d’Habitatges Dotacionals: Estem treballant amb el regidor d’habitatge i l’equip de planificació territorial en impulsar en dos solars municipals la construcció amb l’Àrea Metropolitana de uns 80-90 habitatges dotacionals.
* Programa 60/40 (casos d’extrema emergència habitacional): Hem llogat 2 pisos. En aquest cas es tracta de dos expedients de mesa d’emergències per encàrrec de la Generalitat. Nosaltres lloguem un pis i la Generalitat paga el 60%, que és realment un 30% ja que donen un màxim de 3000 € a l’any, durant 2 anys. Això és una contradicció perquè la Llei d’Arrendaments dona un contracte de 3 anys.

Albert Rodríguez finalitza la seva Intervenció indicant que ha intentat explicar la situació perquè és important per entendre amb quines xifres ens movem i quina és la situació real de les famílies.

El vicepresident David Gutierrez dona les gràcies a l’Albert Rodríguez i indica que les dades que ens ha presentat són molt importants. Alguns, indica, encara dubten que existeixi la crisi, és diu que ja hem sortit de la crisi però realment això és el que hi ha actualment.

El senyor David Gutierrez indica també que si algú vol demanar la paraula podrà fer-ho al final de tot.

1. **Informació sobre el protocol de maltractament a la gent gran.**

David Gutierrez Salgado dóna la paraula a la senyora Bàrbara Bautista que donarà informació sobre el protocol de maltractament a la gent gran.

Al mes de maig de 2017 van finalitzar les sessions de formació fetes amb els diferents agents implicats en l’elaboració del protocol, ambulatoris, residències, etc. També hi havia la representació dels ciutadans, contretament hi van participar dues persones grans que també van fer la seva aportació a aquestes sessions. L’objectiu d’aquestes sessions has estat agafar el protocol marc de la diputació i baixar-lo a nivell territorial.

Actualment el protocol està en una fase de revisió per part de l’entitat que ens assessora. Passat l’estiu es ho passarà perquè fem les correccions necessàries. Un cop corregit haurà de ser aprovat per part de tots els participants en el procés. Amb tot aquest procés es vol que el protocol s’adeqüi a la realitat del nostre municipi. Si tot va bé cap a mitjans d’octubre es podrà fer la presentació del protocol.

1. **Conferència sobre participació ciutadana, polítiques socials i lluita contra l’exclusió, a càrrec del senyor Daniel Tarragó sociòleg i soci-director de NEÒPOLIS. Consultoria estratègica d’innovació social.**

El vicepresident Daniel Gutierrez presenta i li dona la paraula al senyor Daniel Tarragó, sociòleg i soci director de Neòpolis que donarà una conferència sobre participació ciutadana, política social i lluita contra l’exclusió.

A continuació un resum del que s’ha exposat a la seva conferència:

Desprès de sentir les intervencions anteriors amb les dades sobre diferents temes de serveis socials es veu que estem davant d’un problema multidimensional que si volem resoldre amb alguna oportunitat d’èxit hem d’afrontar d’una altra manera perquè les maneres tradicionals no donen resultat.

Davant de la pregunta de com això de la participació ciutadana relacionat amb els serveis socials pot fer que podem trobar solucions que realment puguin fer front a tot això. No hi ha una fórmula màgica per resoldre això i la participació ciutadana no és la panacea per la resolució d’aquests problemes. Totes les administracions públiques i la ciutadania alabem les bondats de la participació ciutadana. Implicar la ciutadania en la resolució dels problemes és una manera d’acceptar que per resoldre els problemes es necessita el teixit social. Però de portes cap a dintre la participació ciutadana planteja diversos problemes.

Alguns problemes que planteja la participació ciutadana són els següents:

* **És lenta:** retarda la pressa de decisions i converteix la democràcia en quelcom ineficaç.
* **És innecessària:** Ja que hem escollit representants polítics per la pressa de decisions. Al contrari, amb la participació ciutadana, podem erosionar la legitimitat de les institucions.
* **Els veïns demanen actuacions** als representants polítics no que els hi tornin la pilota quan no saben quina decisió prendre.
* **És un *lío*:** Les decisions importants sempre les acaben prenent els equips de govern. Es convoca als ciutadans, però desprès són els polítics els que prenen les decisions. Per aquest motiu moltes vegades no participa ningú. Per una altra banda, si convoquem a la gent per tot acabem convertint la democràcia en una assemblea permanent absolutament ingovernable.
* **Es particularista:** Al veí li interessa allò que els hi afecta directament. Qui ha de resoldre els problemes haurien de ser els tècnics.
* **Sempre participen els mateixos:** una minoria. Això reforça el paper dels grups de pressió.
* **És cara.**
* **La participació ja està regulada per llei per les coses importants**. La llei ja permet fer al·legacions a títol individual.
* **Dona armes a l’oposició**. La reforça creant grups paral·lels d’oposició.
* **Molts veïns confonen participar amb “que es faci el que dic jo”** el que desprès provoca frustracions.

És molt important saber desmentir tots aquests problemes que hem indicat que planteja la participació ciutadana. Es pot anar fent per parts:

* **Es lenta:** Posar-se d’acord és lent. Això retarda la pressa de decisions però no converteix la democràcia en quelcom ineficaç. El que fa és introduir la intel·ligència en les polítiques públiques. Les administracions públiques són molt eficaces i molt eficients en el 80% de les coses que fan. El problema és que és molt eficaç moltes vegades fent coses que no serveixen per res. Això és perquè falta intel·ligència i la participació ciutadana ens serveix en aquest sentit.
* **És innecessària:** No es incompatible la participació ciutadana amb el fet que hem escollit uns representants polítics. No escollim uns representants polítics perquè facin el que vulguin durant 4 anys. La informació que ens presenten els programes electorals dels partits polítics és poca i per tant és de responsabilitat política i social anar veient que fem exactament amb cadascuna de les coses per intentar afinar. Avui les coses canvien tan ràpid que de vegades és de responsabilitat política incomplir determinades coses d’un programa electoral. A vegades s’ha de redefinir l’estratègia entre tots aprofitant aquesta intel·ligència col·lectiva. Els ciutadans ens aporten informació i saviesa en tant que experts en el territori al que hi viuen. Aquest tipus de coneixement no tècnic però expert en el territori serveix per generar intel·ligència en els polítiques que fem.
* **Els veïns demanen actuacions:**  Efectivament les decisions importants les ha de prendre l’equip de govern. Però l’equip de govern pot prendre la decisió d’acceptar un acord que s’hagi arribat a través d’un debat deliberatiu per solucionar una problemàtica concreta. El fet de tenir l’última paraula no vol dir no tenir en compte la participació ciutadana.
* **És un *lío*** i es pot arribar a convertir la democràcia en una assemblea permanent: Això seria així si es convoqués als ciutadans per prendre qualsevol decisió. S’hauria de cridar als ciutadans quan s’hagin de resoldre problemes importants, complexos i en qüestions que siguin estratègies del municipi.
* **Es particularista:** La gent que defensa aquest argument pensa que el veí no té visió de barri ni de ciutat, ergo és idiota en el sentit grec, és a dir, es individualista radical. Si es posen les cartes sobre la taula i es deixa clar de quin procés participatiu es tracta i per quin motiu, la gent ho entendrà perquè la gent no és idiota. Hi haurà algú que no l’entendrà, sempre hi haurà algun idiota (en sentit grec), però si es garantitza una bona dinamització del procés participatiu quedaran reduïts.
* **Sempre participen els mateixos:** Participació ciutadana en el sentit de deliberar no vol dir participació de moltes persones que pensin igual. És més important que participin menys persones i que aquestes siguin representants dels diferents punts de vista. No estem parlant de quantitat de gent que sí que seria important en un procés electoral on la gent vota. En un procés deliberatiu l’important és la qualitat i la representació de discursos no pas la quantitat. Per tant una altra vegada estem davant d’un argument fal·laç.

Pel que fa al fet de reforçar el paper dels grups de pressió, la participació ciutadana afavoreix la influència dels grups de pressió ciutadans, grups de pressió diferents als que tradicionalment han tingut influència: els financers, els constructors. Això seria una cosa positiva.

* **És cara:** Que una cosa sigui cara és enormement subjectiu. En funció del poder adquisitiu o de les prioritats que es tinguin es pot considerar una cosa cara o barata. Si la participació ciutadana no és considera una cosa important sempre serà considerada cara. No és una qüestió de diners si no de voluntat.
* **La participació ja està regulada per llei per les coses importants**. És cert que les disposicions es publiquen als butlletins oficials (BOE, DOGC i BOP) però aquests tipus de documents no els llegeixen els ciutadans. Inclús en el cas que tothom els llegís tenim la possibilitat de fer al·legacions a títol individual de manera que aquí no tenim generació d’intel·ligència col·lectiva a través del debat i el diàleg. Els períodes d’al·legacions són un bon instrument però substitueixen la participació ciutadana.
* **Dona armes a l’oposició**. Això es diu si surt malament ¿i si surt bé a qui dona armes? ¿Al govern? Hi ha molta gent que pensa que la majoria de processos de participació surten malament i tenen part de raó. Quan un procés de participació va malament es considera que la culpa és de la participació i això és absurd. Posa una exemple, si construïm una biblioteca que cau als dos anys per mala construcció direm que la culpa és de l’arquitecte però no del mon de la cultura i que hem de deixar de construir biblioteques.
* **Molts veïns confonen participar amb “que es faci el que dic jo”**: Això passa perquè moltes vegades no expliquem que això no és una carta als reis ni de generar demandes infinites a nivell particular. Es inevitable crear frustracions ja que quan es plantegen les coses d’allò públic no es poden esperar beneficis privats només. Hi ha ocasions en que les decisions polítiques deceben a alguns individus perquè una decisió concreta que beneficia al bé comú els hi perjudica individualment. Això és important tenir-ho clar perquè si no és important construir res de forma comunitària.

La democràcia té 3 dimensions:

* Dimensió representativa: Eleccions.
* Dimensió directa: Sistemes de votació, referèndums als quals se pregunta als ciutadans sobre determinades decisions
* Dimensió dialògica o deliberativa: Processos de participació.

A les dues primeres dimensions es compten els vots però no es genera intel·ligència. A la dimensió dialògica sí que es genera intel·ligència col·lectiva a través del debat, del diàleg, dinamització comunitària...

Quan parlem de participació ciutadana el nucli central és que estem parlant de democràcia i d’una necessitat que és democratitzar la democràcia.

És habitual que quan es planteja la pregunta sobre quina és la qualitat democràtica de l’estat, ja sigui Catalunya o Espanya, la resposta sigui un suspens. Això evidencia que hem de democratitzar la democràcia bàsicament per dues raons:

* La incapacitat dels governs per governar: Per una banda tenim les competències de les diferents administracions, així per exemple hi ha molts àmbits que no són competència de les administracions locals encara que siguin de la seva incumbència.

Per una altra part tenim la qüestió de la finançament necessària per fer polítiques. En aquest sentit ens trobem amb que la prioritat de les polítiques econòmiques que impulsa el banc central europeu ens les dicten els mercats. Això fa que els governs tinguin menys capacitat per governar del que pensem.

Democratitzar la democràcia amb la participació ciutadana no és la panacea però fa que recuperem certa capacitat. Si tenim uns ciutadans vigilants, propositius, amb ganes de arreglar les coses, els representants polítics treballaran i pressionaran a les organitzacions supramunicipals perquè tot això canviï. El poder s’ha de recuperar i una manera de fer-ho és ser proactius per generar aquesta intel·ligència que necessitem.

* Incapacitat dels ciutadans per governar als seus governs: Això es refereix a que votem un cop cada 4 anys i no tenim massa més incidència política si no tenim espais de participació. A més a més el sistema electoral que tenim és de llistes tancades i bloquejades. Tot això plegat fa que tinguem poca incidència en aquesta matèria i poca capacitat de control dels representants polítics. Això es veu molt evident, per exemple en les diputacions provincials ja que no coneguem qui són els seus diputats i càrrecs principals. No coneguem aquests càrrecs perquè no els escollim nosaltres i per tant tenim molt poca capacitat de control.

Hi ha un col·lapse de les polítiques públiques, és a dir hi ha una crisi de legitimitat. Bona part de les crítiques que reben els polítics i els tècnics de les administracions públiques estan causats perquè els ciutadans demanen als polítics que solucionin els problemes.

Tenim una crisi dels inputs del sistema, de la maquinària del sistema. La visió general és que les peces del sistema: polítics, funcionaris i els càrrecs de confiança política no fan la seva feina. Això es tradueix en vots en blanc, desconfiança, abstenció...

També tenim una crisi dels Outputs del sistema. Els polítics i funcionaris no només no fan res si no que tot allò que fan en el desenvolupament de les seves tasques socials no serveix per res perquè no solucionen els problemes. La política ha passat de ser la solució als problemes a ser part del problema.

Segons una enquesta feta pel CIS (Centro de Investigaciones Sociológicas) de 2016 els principals problemes del país eren:

* L’atur: 71,6 %.
* La corrupció: 36.6 %.
* Els polítics, els partits i la política: 29,3 %.

Això indica com segons la percepció dels ciutadans els polítics s’han convertit en una part del problema més que en un instrument per la seva solució.

Quin és l’origen d’aquesta impotència davant dels problemes que hem d’afrontar? Perquè no podem resoldre aquesta situació? Per dos problemes fonamentals:

* Problemes d’escala: Els problemes s’han globalitzat i en canvi les institucions estan arrelades territorialment. Per exemple, Viladecans, Catalunya, o Espanya no poden solucionar el problema del canvi climàtic, encara que sí que poden fer alguna cosa.
* Problemes de ritme: Hem passat de la societat del vi, als segles XVIII i XIX a la societat de la cafeïna. Tothom vol que les solucions estiguin per abans d’ahir i si no és així la gent s’emprenya.

Aquest dos motius són en bona part l’origen de la impotència de les polítiques públiques.

Per què som incapaços de resoldre els problemes?

* Opció A: Els polítics són uns inútils.
* Opció B: Els funcionaris són uns mantes acomodats que no tenen cap incentiu per fer la seva feina. A més són ineficaços i ineficients.

Aquestes opcions no són la solució, la clau aquí és que el mon s’ha complicat enormement i la complexitat dels problemes s’ha multiplicat exponencialment. Avui en dia els problemes són molt complicats de resoldre, molt més que abans. I aquest és realment el problema no que uns siguin uns inútils o els altres uns lladres.

En tot l’estat espanyol hi ha 63.000 càrrecs electes i d’aquests hi ha menys de 1000 investigats per temes de corrupció, no s’arriba a l’1 per cent. El problema no és aquest i menys en l’àmbit local. És cert que la corrupció s’ha convertit en un problema estructural del sistema important però realment els que ho fan són quatre gats comparats amb tot l’espectre polític.

Posa un exemple

Fa 70 anys quan teníem un problema de circulació als carrers de Barcelona es podia solucionar modificant direccions de carrers i asfaltant.

Ara quan tenim un problema de mobilitat a Barcelona i s’analitza veiem que no és un problema d’asfaltat de carrers ni de direccions. Ara un problema d’aquest tipus és un problema multidimensional com l’exclusió social. És un problema que té a veure amb el preu de l’habitatge que fa que la gent hagi de marxar a viure lluny d’on treballa, també té a veure amb les infraestructures del transport públic, amb la quantitat de mitjans de transport que es mouen per la ciutat: bicicletes, patinets... Realment és un problema multidimensional.

Els experts de l’administració per molt capaços que siguin no tenen la solució a tots aquests problemes. Els experts han deixat de tenir el monopoli del coneixement, per això necessitem fer-ho entre tots.

Exclusió social, de què estem parlant?

Abans no es parlava d’exclosos socials, es parlava de pobres. I els pobres eren gent sense feina amb una certa degradació física i moral. Els serveis socials es van estructurar per atendre a aquest perfil de gent. A més es pensava que s’havia d’anar amb compta i no donar moltes ajudes no sigui que s’acomodin. Això és l’embrió de les polítiques socials.

El que ha passat ara és que l’exclusió social s’ha convertit en un problema maleït, multidimensional, polièdric i irreductible que demana solucions transversals i complexes. L’exclusio ja no és només un problema de pobresa i de renda. Té a veure amb l’habitatge, amb la solidesa de les relacions socials la salut, l’educació, l’accés al mercat de treball, les condicions del mercat de treball, el territori i l’urbanisme, l’accés als serveis socials, etc. Ara, per exemple, hi ha pobres amb piscina però que tenen problemes per pagar les despeses d’alimentació, subministraments i manteniment en general o gent amb feina però que està en risc d’exclusió social.

El problema de l’exclusió social s’ha d’afrontar d’una altra manera. Abans parlàvem de pobresa, ara parlem d’exclusió. Això vol dir que parlem de gent que està fora del sistema i això fa que moltes vegades no sigui detectada per serveis socials. És gent que moltes vegades no va a Serveis Socials per motius múltiples.

Per solucionar això a Serveis Socials s’hauria de passar de les receptes estàndard a solucions de caràcter més personalitzat i hauríem de posar l’accent més en les polítiques preventives més que les assistencials, encara que també. Hem de canviar el xip dels Serveis Socials tradicionals.

Els problemes maleïts s’han d’afrontar amb tècniques com la democràcia participativa per donar-los-hi solució.

Exemple del tren al qual la societat és un tren on tenim:

* Locomotora: Model de desenvolupament.
* Vagó de primera classe. La gent no té cap problema.
* Vagó de segona classe. On hi ha una part de gent que va caient del tren.
* Vagó de tercera classe completament desenganxat.

L’exclusió social és un problema que s’ha d’abordar de forma integral, no podem només atendre a la gent que està en situació d’exclusió que són els que estarien a l’últim vagó i desatendre a la gent que està en risc. Hi ha situació d’exclusió, gent que està desenganxada i gent que té moltes possibilitats de quedar-se desenganxada. De fet l’única cosa que ha democratitzat la crisi que hem patit és el risc de patir exclusió social. Quan fem polítiques socials hem de pensar en tot el tren no només en un vagó. Les polítiques assistencials/reactives són importants però també les polítiques anticipatives/preventives i també és important la locomotora perquè tenim un determinat model econòmic que ens insta a créixer però quan més ràpid es vagi més es desenganxa el tercer vagó.

Estem indignats absolutament amb la política. Però el que necessitem és més política i una altra manera de fer política això ens ho pot donar la participació ciutadana a la política.

La gent generalment prefereix parlar d’aquells temes que no són polèmics i que no porten a la confrontació per això tothom parla del temps quan es troba a un ascensor. Actualment el desprestigi a la política i als polítics s’han convertit en un tema de consens i això és perillós perquè la política és com l’aire que respirem, quelcom del que no podem prescindir. La forma que tenim de resoldre problemes és la política que és el que fa que les divergències que puguem tenir no esclatin i anem al camp de batalla. On no hi ha política hi ha bombes. I la participació ciutadana és una forma de fer política.

Tots els ciutadans fem política d’alguna manera i si diem que no fem política estem fent un tipus de política determinat i algú la està fent per nosaltres. Es tracta de recuperar la condició de ciutadans.

Sempre es diu que la culpa és dels altres, dels polítics, però on queda la responsabilitat ciutadana? És molt fàcil culpabilitzar als altres sempre però hi ha una responsabilitat ciutadana important. És cert que els polítics tenen un càrrec i una responsabilitat diferent però això no ens eximeix de responsabilitat a la resta de ciutadans.

Explica una història que li van explicar fa temps: En èpoques de sequera a la selva els animals socialitzen el comportament i quan han de coincidir molts tipus d’animals a molts pocs puts d’aigua no s’agredeixen. Això ho fan animals salvatges, però nosaltres com animals racionals ens hem comportat com a salvatges en èpoques de sequera, com la que es va patir a Catalunya sobre l’any 2008, en que es van acabar enfrontant els ciutadans de la zona de Girona amb els de la zona de Barcelona. Aquesta sequera es va solucionar finalment per l’aparició de la pluja.

Els ciutadans no sempre són els bons de la pel·lícula ni els polítics els dolents. Tenim la imatge de que ha guanyat Maquiavel, un príncep amoral, egoista, obsessionat amb els seus interessos particulars... Si aquest és el retrat del polític actual podem plegar perquè no tenim res a fer. Però realment això no és així. La majoria de regidors i alcaldes amb els quals em relaciono són gent que treballa 12 o 14 hores al dia, que té una responsabilitat enorme, que rep pals per tot arreu i que a més a més cobra bastant malament per les hores que fa i la responsabilitat que té.

Efectivament hi ha trames de corrupció, això és cert, però no és la normalitat. La política és també col·laboració, no es només trames ocultes i corrupció.

Consideracions finals:

En l’ADN de la política hi ha l’obligació sí o sí de decebre les expectatives de la ciutadania. Exemple: Les restriccions que es van posar de 80 Km/h a les circumval·lacions de Barcelona. Aquesta decisió política serveix per reduir la contaminació i els accidents però la reacció de molts ciutadans va ser molt negativa i es va canviar per la velocitat variable. Quan la política ens decep no és sempre perquè està fent malament la seva feina. De vegades ens decep perquè l’està fent bé.

Quan fem processos de participació ciutadana hem de parlar de ciutadans no de clients, un client és egoista, no atén a raons i volen les coses per abans d’ahir. No hem de tractar als ciutadans com a clients, hem de fer un exercici de responsabilitat. Els polítics no poden fer d’agents comercials de les seves sigles polítiques i oblidar la seva obligació de decebre. Necessitem ciutadans. Un ciutadà és aquell que sap manar i que sap ser manat. Saber manar vol dir implicar-se en la presa de decisions col·lectives a través de processos participatius i saber ser manat vol dir saber dir que no m’agrada la decisió o l’acord al que s’ha arribat però l’accepto encara que no sigui de la meva preferència individual.

Intel·ligència de la democràcia: Necessitem democratitzar les polítiques públiques per generar intel·ligència en les mateixes?

Posa un exemple amb la política pública sobre presons:

Als anys 90 Catalunya tenia el problema de la falta de centres penitenciaris. En tenien pocs i els que hi havia estaven deteriorats. Això és una política pública i necessitem democratitzar-la. El govern del moment va agafar a un seguit d’experts en urbanisme per decidir on havien d’anar les presons. Aquesta era una política tècnicament implacable. Però els municipis es van negar i es van mobilitzar públicament.

El govern va intentar aplicar l’estratègia de la discreció, es a dir intentar fer presons de manera que ningú s’assabentés. Això fa que els ciutadans no només estiguin en contra de la presó si no que es mobilitzin més encara perquè l’autoritat ha perdut el respecte, la ciutadania ja no la reconeix. L’estratègia de la discreció és una cosa absurda.

Tampoc es fa fent un referèndum a tots els municipis on els ha tocat una presó. Això és democràcia directa per solucionar un problema complex i no funciona perquè si només compten vots sense generar cap debat el que surt és un no. Perquè la gent massivament acudeix a les urnes a dir que no. No serveix de res posar urnes si ja sabem que no podrem desbloquejar aquella política pública. El govern té la necessitat i la responsabilitat de fer presons i això és eludir aquesta responsabilitat.

Com es va democratitzar finalment aquesta política pública i per tant es va generar intel·ligència i es va desbloquejar? De la següent manera:

* Construir presons no és un tema únicament tècnic si no que correspon a una política determinada. Per tant es va constituir una taula anomenada “taula penitenciaria” amb agents representatius de la societat civil organitzada.
* Es va debatre sobre el model de política penitenciaria i es va apostar per un model amb èmfasi en la reinserció. No fem les presons en zones aïllades precisament perquè no apostem per un model centrat en el càstig. Per tant les presons no es construeixen els municipis perquè sí, si no per un model concret de política penitenciaria.
* Abans quan un municipi tenia una presó s’arribava a pactes amb els municipis per tal que rebin una compensació econòmica. Els polítics normalment estan a favor d’això però no si els ciutadans estan en contra. El que es va fer en aquesta taula és que aquestes contrapartides fossin transparents.
* També es van tenir en compte altres circumstàncies com, per exemple, si al municipi en qüestió ja rebia una penalització per altres motius (per exemple, perquè tenia un abocador). Això no ho havien tingut en compte els tècnics.
* Un cop s’ha definit el model de política penitenciaria i hem consensuat entre tots quins municipis acolliran la presó es va anar als municipis a comunicar que els hi havia tocat una presó. Els municipis van dir que els hi semblava molt bé el model deliberatiu però que seguien sense voler la presó. El govern respondre no es discutiria si fer una presó, la presó es faria però es podia discutir sobre com fer-la. Tot procés participatiu té límits.
* Es van fer processos deliberatius a tots els municipis, la gent va expressar les seves pors i es va fer un debat sobre com es gastarien els diners extra que ingressaria el municipi, es van discutir criteris arquitectònics...
* La política penitenciaria feta d’aquesta manera no va rebre un aplaudiment unànime de tota la societat però es va desbloquejar. Aquesta és la manera de fer-ho entre tots.

Necessitem altres tipus de coneixements i de fórmules perquè només les formes tècniques no serveixen. Els intangibles que ens hi pot aportar la ciutadania són brutals. Hem de convertir aquests intangibles en objectes de gestió. Les ganes i les habilitats de la gent les hem d’aprofitar moltíssim. La participació ciutadana és un motor d’innovació pública.

Daniel Tarragó finalitza la seva exposició i en Daniel Gutiérrez li dóna les gràcies.

1. **Altres informacions.**

El vicepresident, Daniel Gutiérrez indica que a continuació qui ho vulgui podrà intervenir per dir alguna cosa sobre les exposicions que s’han portat a terme.

Intervencions i respostes:

**Maria Comas:** en relació amb el bloc del carrer Josep Maria Pallach. Vol saber si l’Oficina Local d’Habitatge portarà el lloguer dels nous habitatges que s’han d’edificar. L’Albert Rodríguez Villarreal respon que és una promoció privada qualificada per l’Agència de l’Habitatge de Catalunya en règim d’habitatge de protecció oficial que dóna un preu per metre quadrat que es multiplica pels metres de l’habitatge. El preu no el posa l’Ajuntament. L’Ajuntament el que va fer és una reserva de sol en aquell pla urbanístic. El que sí es va tramitar des de l’Ajuntament són les altes i el registre de protecció oficial. Els ciutadans que van voler optar es van inscriure i es va fer un sorteig.

**Maria Comas:** Exposa que considera que a la taula que s’ha creat sobre gent gran s’hauria d’haver comptat amb representants dels clubs de jubilats de Viladecans.

**Rafaela León Hernández:** Indica que des de que assisteix a aquest Consell ha començat a tenir informació de les moltes coses que es fan des de Serveis Socials i de les quals no en tenia coneixement i que considera que la gent no coneix. La informació de les coses que es fan arriba a poca gent i estén entre la resta de gent la sensació de que no es fa res. Vol subratllar específicament un projecte fet per Serveis Socials de teatre per a mares i pares de nens amb capacitats diverses i per nens amb capacitats diverses. Considera que és un projecte meravellós perquè anima a les mares, pares i als nens a fer coses. Indica que van actuar el dijous passat i que tornaran a fer-ho l’endemà. Menciona la feina feta a aquest grup per les Tècniques Socials Marta Naharro i Anabel Fuentes i finalment felicita a en Daniel Gutiérrez perquè té un equip fantàstic de persones treballant a Serveis socials.

**Luis Royo:** Parla de diferents qüestions:

Es dirigeix a l’Albert Rodríguez Villarreal per indicar que considera que pel que fa al que fa l’Ajuntament de donar uns diners per tal que el ciutadà pugui reparar un pis es podria anar més enllà a l’hora de comprar un pis. Hi ha gent que no pot voler invertir en comprar un pis però no té diners i ell pensa que un ajut podria ser que aquests diners destinats a una reparació es poguessin destinar a la compra d’un pis a canvi d’un contracte de, per exemple, 10 anys amb l’Ajuntament. Seria fer el mateix que es fa amb la rehabilitació per un tema de compra.

En relació amb l’últim Consell que es va fer al qual es va parlar de les activitats destinades a persones amb diversitat funcional intel·lectual lleu, vol confirmar que han tingut conversacions amb ASDIVI i els tècnics per pensar en la possibilitat de crear un nou grup. Si això es porta a terme serviria per potenciar l’entitat i faria que tingués més atractiu no només entre la gent a la qual actualment s’està atenent.

Felicita a l’Ajuntament per la creació del premi de bones pràctiques inclusives. Indica que seria convenient que aquest premi es mantingui al llarg dels anys. En relació amb aquest projecte han parlat amb ASDIVI i CAVIGA per fer el que s’anomenarà la “Castanya inclusiva” treballaran amb la xarxa ASDIVI-CAVIGA per intentar guanyar el premi. Ara estan treballant per celebrar el dia internacional de la discapacitat. Tots els anys ASDIVI fa una festa per aquest dia i aquest any volen fer una macrofesta de manera que totes les activitats que treballen la diversitat funcional a Viladecans estiguin juntes aquest dia per fer una gran celebració. Per aquest motiu es va posar en contacte amb en Daniel i ara hi ha prevista una reunió amb els tècnics per mirar de donar-li forma.

Finalment vol felicitar a l’Ajuntament, tal i com ha fet la senyora Rafaela León pel projecte per a mares pares de nens amb diversitat funcional i nens amb diversitat funcional. Un projecte que fa una gran labor que espera que pugui continuar.

**Senyora Maria Purificación González Pérez.** Fa diverses preguntes:

Pregunta per les beques de menjador escolar. No li quadren les dades del curs 2016/2017 ja que hi ha un desfasament entre el número de sol·licituds i el número de nens becats.

En el tema d’habitatge pregunta sobre dintre de quin pla urbanístic s’ubica el projecte d’habitatge dotacional amb AMB.

En quant al protocol de maltractament a la gent gran pregunta si s’estan detectant casos a través dels diferents actors que estan col·laborant en la realització del protocol.

Li comenta a Daniel Tarragó que li recorda a, Monedero, company del seu partit en la manera d’explicar. No comparteix tot el que ha dit com el fet que la definició que ha fet de participació és molt directiva, però si que comparteix la convicció de que la participació ciutadana és fonamental.

**Bárbara Lligadas:**

Li dona la raó a la senyora Rafaela León en el fet que hi ha informacions de coses bones que es fan des de l’Ajuntament però no sempre arriben a la gent.

A partir de l’exposició del senyor Daniel Tarragó ressalta un parell de coses, per una banda la qüestió cultural del “chivato” que fa que quan un ciutadà denuncia un fet es castiga socialment al denunciant. Y per una altra banda el fet que una part important de la ciutadania considera que tot ha de ser gratuït i això no pot ser. Comparteix que hem d’educar ciutadans no clients.

**Pilar Cabeza:**

En relació a la pregunta de la senyora Purificación sobre les beques de menjador respon que hi ha uns barems establerts però tothom pot demanar una beca de menjador encara que no compleixi els requisits. Les beques les adjudica el Consell Comarcal seguint aquest barem però una altra banda també hi ha beques adjudicades per l’Ajuntament amb la valoració d’un tècnic en determinats casos de desestructura social. Per una altra banda al llarg de tot el curs hi ha una demanda constant de beques a l’Ajuntament. Es tracta de famílies amb un canvi de situació econòmica o social i de gent que prové d’altres municipis. Tot plegat fa que sempre hi hagi un desajust entre les beques demanades i les beques concedides.

**Luis Royo:**

Indica que a la darrera sessió del Consell de Serveis Socials Isabel de Caviga va parlar del projecte Vida a la Llar amb Suport per a gent amb discapacitat que vulgui viure de manera independent compartint pis amb altres persones i de la possibilitat de portar-ho a terme a Viladecans. Vol saber si s’ha fet alguna cosa en aquest sentit.

El vicepresident, senyor Daniel Gutiérrez indica que primer es donarà resposta a les preguntes que s’han fet abans de respondre la darrera pregunta del senyor Luis Royo.

**Albert Rodríguez Villarreal:**

Respon a Luis Royo: En quant al tema de les subvencions per comprar un habitatge, es tracta d’un tema de model. L’Ajuntament no hauria de subvencionar la compra d’habitatge. Això són línees de treball que s’haurien d’abordar des de l’Administració del Estat o de la Generalitat. Nosaltres no podem abastar tant. Per una altra banda també es tracta d’un tema que es podria anomenar ideològic ja que considerem que el model de subvencionar la compra es erroni. Si s’ha de subvencionar alguna cosa és el lloguer i subvencionar que els promotors facin operacions viables de lloguer. El model de venda pública que es desqualifica als 10 anys és un model erràtic.

Respon a Maria Purificación González: Són dos solars els implicats. No s’ha de fer cap modificació urbanística. Un està a Josep Vicenç Fox al costat de Pòdium i l’altre és de l’Avinguda Ferran i Clua amb Mil·lenari on estava la Brigada i on s’estan fent obres actualment. Entre els dos solars sortiran entre 40 i 50 habitatges. La qualificació és d’habitatge dotacional sobre sol d’equipaments. El sol és públic i no es pot vendre. Són més unitats d’habitació o apartaments que es poden destinar a determinats col·lectius com persones amb discapacitat, gent gran, joves… No es tractaria de grans habitatges. Està pensat amb l’objectiu d’allotjar a col·lectius que es puguin complementar.

La senyora Maria Purificación pregunta si es tracta d’un model de lloguer com el dels països nòrdics i li respon que sí que el règim serà de lloguer. No s’anomena protecció oficial si no habitatge dotacional que té un altre règim. Això normalment es gestiona amb fundacions i organitzacions del tercer sector especialitzades en la matèria perquè l’Ajuntament no té capacitat tècnica ni experiència per fer actuacions d’aquest tipus. Normalment el que es fan son cessions a organitzacions del tercer sector per la gestió d’aquestes unitats d’habitatge per a col·lectius amb dificultats que difícilment poden entrar en el mercat lliure.

**Daniel Gutierrez Salgado:**

Respon a Luis Royo: A la darrera reunió que es va tenir sobre el tema de diversitat funcional a la qual no va poder assistir-hi ell, però a la penúltima a la que hi va assistir la Generalitat un dels temes tractats va ser el del projecte Vida a la Llar amb Suport. Es va veure que a Sant Boi hi ha algun edifici dedicat a aquest tema i la Generalitat havia de veure el funcionament. També estem a l’espera que hi hagi alguna promoció que plantegi aquesta possibilitat. Estem treballant en el tema i li hem donat trasllat a la Generalitat

**Bárbara Bega Bautista:**

Respon a Maria Comas: Els Serveis Socials fan moltes coses que no es coneixen. Ens falta certa capacitat de transmissió per tal que els ciutadans coneguin la nostra feina. Pel que fa al tema del protocol de maltractament, l’equip que està fent el protocol no és una taula informativa. Ens trobem al primer pas amb un grup tècnic per elaborar el protocol de maltractament. A partir d’aquí la Diputació ens farà un assessorament per a la creació de la taula de gent gran. Són coses diferents, taula de gent gran encara no tenim. El que tenim és una taula que està treballant un protocol específic per Viladecans.

La taula de gent gran és un tema que arribarà però que encara no s’ha constituït. Som conscients que el municipi la necessita i treballem per constituir-la amb unes garanties de continuïtat i d’èxit. Considerem fonamental l’opinió dels ciutadans i de fet hem tingut la participació de dos ciutadans que ha estat fonamental ja que han fet aportacions que ens han estat molt útils.

Per una altra banda, hi ha un servei de Teleassistència amb un protocol molt afinat de detecció de maltractament a través de l’aparell de Teleassistència. La majoria de ciutadans de més de 80 anys d’aquests municipi tenen aquest aparell, especialment els que hi viuen sols, o qualsevol persona gran de més de 80 que ho necessiti i així ho demani podrà disposar d’aquest servei sense copagament. També hi ha una sèrie d’aparells que s’instal·len per prevenció a persones en situació de fragilitat. Aquest és un dels serveis millor valorats pels ciutadans. A l’últim concurs de l’empresa adjudicatària que es fa a través de Diputació de Barcelona a les condicions es va presentar un protocol de maltractament. Si es detecta alguna situació que faci pensar en una possible situació de maltractament fan un informe adreçat a Serveis Socials que farà un seguiment del cas per tal de detectar si hi ha realment una situació de maltractament.

Amb el sistema de maltractament no s’estan detectant moltes situacions de maltractament però sí que n’hem detectat per part de fills que han tornat a viure amb els seus pares que són persones grans. No estem una situació d’alarma però hem constatat que és un problema important amb el qual estem intervenint. Ens trobem amb la dificultat que els pares i mares no volen denunciar als seus fills. El problema el trobem sobre tot amb mares molt grans amb fills que s’han quedat a l’atur, que en ocasions tenen algun tipus d’addicció i que han tornat a la llar familiar. En aquestes situacions com que no es pot utilitzar la teleassistència per a dones maltractades, utilitzem la Teleassistència per a gent gran encara que no siguin el perfil habitual. Des de Serveis Socials es treballa en xarxa amb ambulatoris i altres agents com fiscalia i jutjat per tractar aquesta problemàtica.

La senyora Maria Purificación González Pérez pregunta sobre què s’està fent per abordar les situacions de maltractament a l’àmbit residencial.

La senyora Bàrbara respon que els serveis residencials d’aquest municipi han participat en tot el procés. S’ha fet un procés participatiu ampli i s’ha comptat amb tots els equipaments. Tots els que han volgut participar ho han pogut fer. Es va fer una formació i un treball de sensibilització i ara volem seguir treballant en xarxa per tal que la gent que s’incorpori (aquest és un camp amb molta mobilitat laboral) s’afegeixi també a aquest treball i es puguin evitar situacions de maltractament.

**Daniel Tarragó:**

Respon al que ha dit Maria Purificación González: Els processos participatius han de tenir límits. Participació no és discutir qui governa si no com governa qui governa.

Per una altra banda, s’ha parlat de que en temes de serveis socials ens falta màrqueting. La millor campanya de màrqueting és que tots feu d’altaveus i que es parli amb elements claus com la fornera, el del bar, la perruquera… Aquests són transmissors socials naturals. Aquesta és la millor campanya de màrqueting que es pot fer.

En resposta a la senyora Bàrbara Lligadas: És complicat però s’ha d’intentar canviar la cultura de la picaresca i el clientelisme. Els propis processos participatius ben fets són fàbriques de fer ciutadans.

El vicepresident, senyor Daniel Gutiérrez Salgado indica que la propera sessió del Consell es celebrarà a finals d’any.

El senyor Daniel Gutierrez, dona les gràcies a totes i a tots els assistents i aixeca la sessió de la qual, com a secretaria estenc aquest acta.

La secretaria del Consell Vist i plau el vicepresident del Consell i

president en funcions

Josefa González Richard Daniel Gutierrez Salgado